ΓΡΑΠΤΗ ΕΡΩΤΗΣΗ E-0178/00

υποβολή: Erik Meijer (GUE/NGL) και Helmuth Markov (GUE/NGL) προς την Επιτροπή

(31 Ιανουαρίου 2000)

Θέμα: Διακοπή της σιδηροδρομικής σύνδεσης μεταξύ Ολλανδίας και Γερμανίας ύστερα από την επιδιόρθωση του Διευρωπαϊκού Δικτύου στο τμήμα Nieuweschans Weener

1. Είναι ενήμερη η Επιτροπή για το γεγονός ότι οι σιδηροδρομικές επιβατικές μεταφορές μεταξύ της πόλης Groningen (Ολλανδία) και της Βρέμης (Γερμανία) είναι μέχρι σήμερα περιορισμένες σε τρία τρένα την ημέρα προς κάθε κατεύθυνση και ότι, μάλιστα, κάποτε είχε συζητηθεί το ενδεχόμενο να καταργηθεί εντελώς η διαδρομή αυτή, ούτως ώστε να μηνπάρχουν πια καθόλου δημόσιες συγκοινωνίες μεταξύ των βορείων τμημάτων των δύο χωρών;

2. Είναι ενήμερη η Επιτροπή ότι το κυριότερο επιχείρημα για τηνπερβολικά περιορισμένη αυτή παροχήπηρεσιών ήταν επί σειρά ετών το γεγονός ότι το τμήμα της σιδηροδρομικής γραμμής ανάμεσα στα σημεία διέλευσης των συνόρων Nieuweschans (Ολλανδία) και Weener (Γερμανία, Κάτω Σαξονία) βρισκόταν σε άθλια κατάσταση, διέθετε μια σιδηροτροχιά μόνο, με αποτέλεσμα η επιτρεπόμενη στο τμήμα αυτό ταχύτητα να είναι περιορισμένη αναγκαστικά σε 30 χλμ/ώρα, και ότι θεωρείτο πως η αναγκαία επιδιόρθωση δεν θα ήταν αρκετά αποδοτική;

3. Μπορεί η Επιτροπή να επιβεβαιώσει ότι οι σιδηροδρομικές συγκοινωνίες στο εν λόγω τμήμα θα διακοπούν από 1ης Απριλίου 2000 για ένα εξάμηνο (και θα αντικατασταθούν από πούλμαν), επειδή η εγκαταλελειμμένη γραμμή θα επιδιορθωθεί τώρα εν τέλει έναντι κόστους τουλάχιστον 16,5 εκατ, ευρώ; Έτσι η ταχύτητα θα μπορέσει να αυξηθεί έως 120 χλμ/ώρα, εξαιρουμένης της διάβασης της κινητής γέφυρας του Εμς, που χρειάζεται για τη ναυσιπλοΐα μεταξύ των τοποθεσιών Papenburg και Leer. Η επιδιόρθωση δε του γερμανικού τμήματος της γραμμής θα συγχρηματοδοτηθεί από κονδύλια που προορίζονται για τα Διευρωπαϊκά Δίκτυα.

4. Είναι ενήμερη η Επιτροπή για το γεγονός ότι ο ολλανδικός οργανισμός σιδηροδρόμων (NS) διέκοψε τη μίσθωση της έως σήμερα χρησιμοποιούμενης αμαξοστοιχίας VT 624 από τον γερμανικό αντίστοιχο οργανισμό (DB), επειδή η νέα περιφερειακή σιδηροδρομική εταιρία NoordNed επρόκειτο να αναλάβει τηνπηρεσία αυτή; Εν τούτοις, η NoordNed δεν επέτυχε συμφωνία για την χορήγηση σχετικών επιδοτήσεων από την ολλανδική περιφέρεια Groningen και το γερμανικό ομόσπονδο κράτος της Κάτω Σαξονίας. Γνωρίζει επίσης η Επιτροπή ότι δεν ζητήθηκε πρόγραμμα δρομολογίων για την χειμερινή περίοδο 2000-2001 από τους διαχειριστές των σιδηροδρομικών γραμμών;

5. Ποια μέτρα προτίθεται να λάβει η Επιτροπή για να προλάβει το εξ αιτίας της απόσυρσης των δυο ενδιαφερομένων εθνικών σιδηροδρομικών οργανισμών και της ανεπάρκειας των περιφερειακών επιδοτήσεων, ενδεχόμενο να μην επαναληφθούν οι επιβατικές σιδηροδρομικές μεταφορές στο εν λόγω δρομολόγιο μετά από την πραγματοποίηση των έργων επιδιόρθωσης τον Οκτώβριο 2000, γεγονός που θα σήμαινε ότι η αποκατάσταση της σύνδεσης Δ.Δ. ήταν περιττή;

Συμπληρωματική απάντηση της κας de Palacio εξ ονόματος της Επιτροπής

(30 Μαρτίου 2000)

Η Επιτροπή γνωρίζει την μη ικανοποιητική κατάσταση της σιδηροδρομικήςποδομής στο εκ 17 χιλιομέτρων (km) διαμεθοριακό τμήμα Nieuweschans Weener Ihrhove, που αποτελεί τμήμα της γραμμής Groningen (Κάτω Χώρες) Leer (Γερμανία), και έχει συνείδηση του γεγονότος ότι η κατάσταση αυτή επηρεάζει αρνητικά την ποιότητα των σιδηροδρομικώνπηρεσιών (και ιδιαίτερα τα όρια ταχύτητας).

Η Επιτροπή είναι σε θέση να βεβαιώσει ότι προγραμματίζεται για φέτος η αναβάθμιση της σιδηροδρομικής γραμμής Nieuweschans Weener Ihrhove και ότι το συνολικό κόστος των εργασιών αναβάθμισηςπολογίζεται σε 16.5 εκατομ.. Οι αρχές ενημέρωσαν την Επιτροπή ότι οι εργασίες στην ολλανδική πλευρά έχουν ήδη αρχίσει και ότι στην γερμανική πλευρά προβλέπονται να εκτελεστούν μεταξύ του Απριλίου 2000 και του Οκτωβρίου 2000. Έχει χορηγηθεί κοινοτική χρηματοδοτική ενίσχυση για την στήριξη των εργασιών αναβάθμισης και από τις δύο πλευρές των συνόρων, τόσο στο πλαίσιο του διευρωπαϊκού δικτύου μεταφορών όσο και του προγράμματος Interreg.

Οι ολλανδικές και γερμανικές αρχές πληροφόρησαν την Επιτροπή ότι η ολλανδική εταιρεία Noordnet και η γερμανική DB Regio θα παρέχουν σιδηροδρομικέςπηρεσίες, μόλις ολοκληρωθούν οι εργασίες αναβάθμισης τηςποδομής. Οι σχετικές διαπραγματεύσεις μεταξύ της Επαρχίας του Groningen και της NoordNet αφενός, και του κρατιδίου Landesnahverkehrsgesellschaft Niedersachsen και της DB Regio αφετέρου, βρίσκονται σε προχωρημένο στάδιο. Εν τω μεταξύ διεξάγονται διαπραγματεύσεις μεταξύ της NoordNet και της DB Regio για τη συνεργασία τους στην παροχή διαμεθοριακώνπηρεσιών.